**VEDTÆGTER**

**for**

**BRYRUP KAJAKLAUG "BRYK"**

**§ 1**

**[Navn og hjemsted](http://www.bryk.dk/vedtegter.htm" \l "Navn_og_hjemsted)**

Stk. 1

Foreningens navn er **Bryrup Kajaklaug**forkortet **BRYK.**

Stk. 2

Foreningens hjemsted er Silkeborg Kommune.

Stk. 3

Foreningen er medlem af / en del af D.G.I. landsorganisation.

**§ 2**

**[Formål](http://www.bryk.dk/vedtegter.htm" \l "Formål_)**

Stk. 1

Foreningens formål er:

a.  Flere timer i naturen

b.  Mere liv på Bryrup Langsø

**§ 3**

**[Medlemskreds](http://www.bryk.dk/vedtegter.htm" \l "Medlemskreds)**

Stk. 1

Som medlemmer optages enhver, som har lyst og vilje til at arbejde for foreningens formål.

Stk. 2

Indmeldelse sker ved henvendelse til foreningens formand eller kasserer. Medlemskabet er først gyldigt, når medlemmet har indbetalt det årlige kontingent

Stk. 3

Udmeldelse kan ske ved henvendelse til formanden eller kassereren med virkning fra udgang af året

**§ 4**

**[Generalforsamlingen](http://www.bryk.dk/vedtegter.htm" \l "Generalforsamlingen)**

Stk. l

Generalforsamlingen er foreningens højeste myndighed.

Stk. 2

Ordinær generalforsamling afholdes en gang årligt inden udgangen af 1. kvartal og indkaldes med mindst tre ugers varsel med angivelse af dagsorden ved mail til medlemmerne

Stk. 3

Møde- og stemmeberettigede på generalforsamlinger er alle medlemmer, der senest ugedagen forin­den har betalt forfaldent kontingent. Der kan ikke stemmes ved fuldmagt.

Stk. 4

Dagsordenen for den ordinære generalforsamling skal mindst indeholde følgende punkter:

   1.  Valg af dirigent

   2.  Formandens beretning

   3.  Regnskabsaflæggelse

   4.  Behandling af indkomne forslag

   5.  Godkendelse af budget

   6.  Valg af formand

  7. Valg af bestyrelsesmedlemmer og 1 suppleant.

  8. Valg af 1 revisorer og en revisorsuppleant

  9. Eventuelt.

Stk. 5

Forslag, der ønskes behandlet på generalforsamlingen, skal være bestyrelsen i hænde senest 8 dage før generalforsamlingen.

Stk. 5a

Forslag der ikke er på dagsorden kan ikke sættes til afstemning

Stk. 6

Generalforsamlingen ledes af en dirigent, der ikke må være medlem af bestyrelsen.

Stk. 7

Generalforsamlingen træffer sine beslutninger med simpelt flertal (en over halvdelen af de gyldigt afgivne stemmer) og ved håndsoprækning. Skriftlig afstemning anvendes dog, når det begæres af blot en mødedeltager. Ved personvalg, hvor der er foreslået flere end det antal, der skal vælges, foretages altid skriftlig afstemning. Ved sådanne personvalg anvendes reglen om simpelt flertal.

**§ 5**

**[Ekstraordinær generalforsamling](http://www.bryk.dk/vedtegter.htm" \l "Ekstraordinær_generalforsamling__)**

Stk. 1

Ekstraordinær generalforsamling kan afholdes, når bestyrelsen finder det nødvendigt, og skal afholdes, når mindst 1/3 af medlemmerne fremsætter skriftligt begrundet anmodning om det over for formanden. I sådanne tilfælde skal generalforsamlingen afholdes senest fire uger efter, at anmodningen er kommet til formandens kundskab.

Stk. 2

Indkaldelsesfristen for en ekstraordinær generalforsamling er 2 uger.

**§ 6**

**[Foreningens daglige ledelse](http://www.bryk.dk/vedtegter.htm" \l "Foreningens_daglige_ledelse)**

Stk. 1

Foreningens daglige ledelse udgøres af bestyrelsen, der foruden formanden består af 3 medlemmer. Bestyrelsen vælges af generalforsamlingen for en toårig periode, således at der hvert år vælges 2 medlem. Foreningen tegnes af formand og kasserer i foreningen

Stk. 2

Bestyrelsen leder foreningen i overensstemmelse med nærværende vedtægter og generalforsamlin­gens beslutninger.

Stk. 3

Senest 14 dage efter nyvalg til bestyrelsen afholdes konstituerende møde, hvor bestyrelsen vælger næstformand, kasserer og sekretær. Formand og kasserer er skiftevis på valg

Stk. 4

Bestyrelsen fastsætter i øvrigt selv sin forretningsorden. Kontingentets størrelse fastsættes af bestyrelsen.

Stk. 5

Formanden - og i hans fravær næstformanden - indkalder og leder bestyrelsens møder. Indkaldelse sker skriftligt med angivelse af dagsorden, når formanden skønner det nødvendigt, eller mindst 3 medlemmer af bestyrelsen fremsætter ønsker om det over for formanden. I sådanne tilfælde afholdes mødet senest 2 uger efter anmodningen er kommet til formandens kundskab.

Stk. 6

Bestyrelsen er beslutningsdygtig, når mindst 3 bestyrelsesmedlemmer er tilstede.

**§ 7**

**[Økonomi, regnskab og revision](http://www.bryk.dk/vedtegter.htm" \l "Økonomi,_regnskab_og_revision)**

Stk. 1

Foreningens regnskabsår følger kalenderåret.

Stk. 2

Bestyrelsen er ansvarlig over for generalforsamlingen for budget samt regnskab.

Stk. 3

Foreningens regnskab føres af kassereren, der tillige fører foreningens medlemsregister.

Stk. 4

Regnskabet revideres af de på generalforsamlingen valgte revisorer.

**§ 8**

**[Tegningsregler og hæftelse](http://www.bryk.dk/vedtegter.htm" \l "Tegningsregler_og_hæftelse_)**

Stk. l

Foreningen tegnes udadtil ved underskrift af formanden og mindst et yderligere bestyrelsesmedlem i forening. Ved optagelse af lån og ved salg/pantsætning af fast ejendom tegnes foreningen af den samlede bestyrelse.

Stk. 2

Der påhviler ikke foreningens medlemmer nogen personlig hæftelse for de forpligtelser, der påhvi­ler foreningen.

**§ 9**

**[Vedtægtsændringer](http://www.bryk.dk/vedtegter.htm" \l "Vedtægtsændringer_)**

Stk. l

Disse vedtægter kan kun ændres med 2/3 flertal på en generalforsamling, hvor ændringsforslaget fremgår af dagsordenen.

Stk. 2

Vedtægtsændringer træder i kraft med virkning fra den generalforsamling, de vedtages på.

**§ 10**

**[Opløsning](http://www.bryk.dk/vedtegter.htm" \l "Opløsning_)**

Stk. l

Opløsning af foreningen kan kun finde sted med 2/3 flertal på to hinanden følgende generalforsam­linger, hvoraf den ene skal være ordinær.

Stk. 2

Ved opløsning tilfalder foreningens aktiver medlemmerne efter den opløsende generalforsamlings nærmere bestemmelser.

**§ 11**

[til top](http://www.bryk.dk/vedtegter.htm#VEDTÆGTER_)

**[Datering](http://www.bryk.dk/vedtegter.htm" \l "Datering_)**

Stk. 1

Således vedtaget på foreningens stiftende generalforsamling den 23/1 1997.

Dirigentens underskrift:

~~\

Revideret 21-04-15

Regler for Bryrup Kajaklaug.

Man skal være medlem for at benytte klubbens grej.

Kontingentsatser:

Familie                 2 voksne og børn under 18 år          700,-kr.

Enkelt medlemskab                                                     400,- k

For at være selvstændig medlem skal man være fyldt 16 år. Under 16-årige er med på forældres medlemskab - her gælder særlige regler.

Under 16 år må man ikke ro alene. Forældre bekræfter ved underskrift, at de er bekendt med reglerne og ansvarlige for barnets sejlads.

Nye medlemmer modtager et introduktionskursus før de frigives og har ret til at benytte materialet.

Som medlem og bruger er man ansvarlig for at grejet håndteres korrekt (se opslag)!!

Sker der skader på materiellet noteres i logbogen, hvad der er sket, hvordan og hvem der har forårsaget skaden. Ved større skader kontaktes et bestyrelsesmedlem.

Når man benytter en båd, noteres hvilken, hvem og hvornår på skemaet på porten. Skriv også gerne en bemærkning om turen, det er sjovt at læse.

Medlemmerne er selv ansvarlige for deres sikkerhed:

Brug svømmevest.

Lær at entre kajakken i søen.

Tag øse med, den er uundværlig ved kæntring fjernt fra bredden.

Dansk Kano- og Kajakforbund kræver at man kan svømme 600 m i rofarvandet.

Udenøs bør du orientere dig om:

Fredningsbestemmelser.

Søfartsregler.

**Farvandets beskaffenhed  (magter du udfordringerne?)**

Ved ture uden for Bryrup Langsø:

Medlemmer må tage max. 2 kajakker med på tre-dags ture, når de bestilles mindst 1 uge i forvejen. Der sættes opslag op med adresse og mobiltelefon-nummer. Øvrige medlemmer kan efter aftale besøge og benytte de medbragte kajakker.

Klubarrangementer kan disponere over alle kajakker i flere dage. - Arrangementerne annonceres ved opslag mindst 2 uger i forvejen og er åbne for alle klubbens medlemmer.

Klubben kan afholde kurser for Bryrup skole. Her kan man disponere over alt materiellet.

Kurset annonceres ved opslag mindst 14 dage i forvejen.

Ved kurser er et navngivet medlem ansvarlig for instruktion og håndte-

ring.

Transport af kajakker:

Kajakker transporteres i kajakbøjlerne på almindelige tagbøjler på biler. De kan også transporteres direkte på tagbøjler, så  anbringes de  med bunden op, forreste tagbøjle ca. 10 cm før forkanten på cockpittet, bagerste tagbøjle på agterlugen. Fastgøres med de originale spændrem-

me omkring skroget. Spændes fast, men ikke så hårdt, at de knækker i cockpitkanten.

til top

Regler for håndtering af kajakkerne.

Vær forsigtig, når kajakkerne tages ud af stativet - lyden “dunk” er forbudt-forbudt.

Beskyt roret - læg en redningsvest under på land.

Brug bukkene.

Ro ikke kajakken ind på så lavt vand, at den “tar’” bunden.

Hold afstand til bade-broen - den er ikke kajakvenlig. (Se for- og agterstavn på de fleste af kajakkerne.

Kajakken må *KUN*  belastes på cockpitkanten - aldrig på for- og agterstavnen. Vær specielt opmærksom på dette ved entering - overbelastning medfører revner i samlingen på siden af kajakken (se fix-fax).

Rengøring er vigtig – surt søvand, alger og sand misfarver og ødelægger glasfiberen. Pæne kajakker er meget sjovere at ro i.

Kajakken lægges på bukkene. Sædet tages ud, alt tørres af med klude skyllet i rent vand udvendig og indvendig.  Kajakken tørres af, lugen til det vandtætte skot lægges løst i kajakken sammen med sædet.

Tjek om kajakken er i orden. Noter´ i ”logbogen”,  hvis der er opstået skader. - Læg den forsigtig på sin hyldeplads. -

Revideret 21-04-15